**OBRAZLOŽENJE PRORAČUNA OPĆINE SVETI ĐURĐ**

**ZA 2025. I PROJEKCIJE 2026. I 2027. GODINU**

Na osnovu članka 39. Zakona o proračunu (Narodne novine broj 87/08, 136/12, 15/15, 144/21, 123/24) predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije za slijedeće dvije godine. Uz proračun za narednu godinu donosi se i Odluka o izvršenju proračuna za tu godinu.

Proračun Općine Sveti Đurđ za 2025. godinu i projekcije za 2026. i 2027. godinu izrađen je prema metodologiji propisanoj Zakonom o proračunu, Pravilnikom o proračunskim klasifikacijama (Narodne novine broj 26/10, 120/13, 1/20, 144/21) , Pravilnikom o proračunskom računovodstvu i računskom planu (Narodne novine broj 124/14, 115/15, 87/16, 3/18, 126/19, 108/20, 158/23) te Uputama Ministarstva financija za izradu proračuna JLP(R)S za razdoblje 2025.-2027.

Zakonom o proračunu utvrđeno je da se proračun za 2025. godinu donosi na drugoj razini ekonomske klasifikacije, kao i projekcije za 2026. i 2027.godine.

Proračun se sastoji od općeg i posebnog dijela.

Opći dio proračuna čine Račun prihoda i rashoda, Račun financiranja te raspoloživa sredstva iz prethodnih godina gdje su prihodi i rashodi iskazani po ekonomskoj klasifikaciji dok Posebni dio proračuna predstavlja rashode i izdatke po organizacijskoj, programskoj, ekonomskoj, funkcijskoj klasifikaciji te izvorima financiranja.

U Proračunu Općine Sveti Đurđ za razdoblje 2025.-2027. godine uključeni su i vlastiti i namjenski prihodi i primici proračunskog korisnika (Dječji vrtić „Suncokret Sveti Đurđ“) koji se uplaćuju na jedinstveni račun dječjeg vrtića „ Suncokret Sveti Đurđ“, te rashodi i izdaci proračunskih korisnika koje financiraju iz tih prihoda.

Proračunom Općine Sveti Đurđ za 2025. godinu planiraju se prihodi i primici u ukupnom iznosu od 2.811.170,57 €, a čine ih prihodi i primici Općine Sveti Đurđ u iznosu od 2.700.170,57 €, vlastiti prihodi i pomoći Dječjeg vrtića „Suncokret Sveti Đurđ“ u iznosu od 111.000,00 €.

**PRIHODI I PRIMICI**

Planirani prihodi i primici Općine Sveti Đurđ za 2025. godinu iznose 2.811.170,57 €.

61 Prihodi od poreza se planiraju u iznosu od 855.470,57 € sukladno procjeni gospodarskih kretanja i te izmjeni općinskih odluka u 2024. godini, a čine ih:

-porez na dohodak

-porez na imovinu

-porez na robe i usluge; porez na potrošnju alkoholnih i bezalkoholnih pića.

63 Pomoći od subjekata unutar općeg proračuna se planiraju u iznosu od 1.500.000,00 € a čine ih:

-633 kapitalne pomoći iz državnog proračuna

-636 pomoći proračunskim korisnicima iz proračuna koji im nije nadležan

-638 tekuće pomoći iz državnog proračuna temeljem prijenosa EU sredstava

64 Prihodi od imovine se planiraju u iznosu od 200.000,00 € a čine ih:

-prihodi od koncesija, zakupa (poslovnih prostora i poljoprivrednog zemljišta), spomeničke rente, naknade za nezakonito izgrađene zgrade u prostor i zatezne kamate iz obveznih odnosa.

65 Prihodi od upravnih i administrativni pristojbi iznose 200.000,00 € čine ih:

-upravne i administrativne pristojbe gdje se najviše planira na boravišnoj pristojbi u iznosu od te ostale pristojbe i naknade

-prihodi po posebnim propisima, te dio čine vlastiti prihodi proračunskih korisnika 106.000,00 €,

-komunalni doprinosi i komunalne naknade su planirani u iznosu od 94.000,00 €

66 Prihodi od prodaje proizvoda i roba te pruženih usluga i prihodi od donacija se planiraju u iznosu od 6.700,00 EUR i to: prihodi od prodaje proizvoda i roba te pruženih usluga (Hrvatske vode 10% ) i od donacija od pravnih i fizičkih osoba izvan općeg proračuna.

68 Kazne, upravne mjere i ostali prihodi se planiraju u iznosu od 4.000,00 €

7 Prihodi od prodaje nefinancijske imovine se planiraju u iznosu od 45.000,00 €, a čine ih:

-prihodi od prodaje neproizvedene imovine (zemljište)

-prihodi od prodaje proizvedene dugotrajne imovine (građevinski objekti)

**RASHODI I IZDACI**

Ukupni planirani rashodi Proračuna Općine Sveti Đurđ za 2025. godinu u iznosu od 3.613.363,16 € raspoređeni su u Posebnom dijelu proračuna po razdjelima, zatim po programima koji se sastoje od aktivnosti, tekućih i kapitalnih projekata. Rashodi poslovanja upravnog tijela Općine planirani su na temelju ocijenjenog izvršenja za 2024. godinu, ocijenjenih potreba u 2025. godini, uvažavajući uvjete i specifičnosti koje će biti prisutne kod određenih rashoda u 2025. godini, a u skladu s planiranim prihodima za 2025. godinu.

Po ekonomskoj klasifikaciji ukupni rashodi i izdaci Proračuna raspoređeni su na:

|  |  |  |
| --- | --- | --- |
|  | **VRSTA RASHODA I IZDATAKA** |  |
| **3** | **RASHODI POSLOVANJA** | 1.675.742,59 |
| 31 | Rashodi za zaposlene | 560.000,00 |
| 32 | Materijalni rashodi | 668.850,00 |
| 34 | Financijski rashodi | 14.000,00 |
| 35 | Subvencije | 23.000,00 |
| 37 | Naknade građanima i kućanstvima | 137.000,00 |
| 38 | Donacije i ostali rashodi | 272.892,59 |
| **4** | **RASHODI ZA NABAVU NEFINANCIJSKE IMOVINE** | 1.937.620,57 |
| 41 | Rashodi za nabavu neproizvedene dugotrajne imovine | 15.000,00 |
| 42 | Rashodi za nabavu proizvedene dugotrajne imovine | 1.922.620,57 |
|  | **SVEUKUPNO** | 3.613.363,16 |

**Ukupni rashodi poslovanja planirani su u iznosu od 1.675.742,59 €**

Pod navedenim rashodima planirani su:

- rashodi za zaposlene u Općini - 11 djelatnika.

- subvencije, pomoći, donacije: djeci, učenicima, studentima, umirovljenicima, poljoprivrednicima, udrugama, društvima, kućanstvima i ostale naknade.

Subvencije i donacije: djeci, učenicima, studentima, umirovljenicima, poljoprivrednicima, društvima, kućanstvima i ostale naknade planirane su prema očekivanoj realizaciji u 2024. godini i predviđenim aktivnostima i potrebama u 2025. godini.

Rashodi za pomoći su planirane u 2025. godini na nivou plana za 2024. godinu.

**Rashodi za nabavu nefinancijske imovine planirani su u iznosu od 1.937.620,57 €.**

Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje.

**Značajniji projekti su:**

- izgradnja prometnice UK6 sa parkiralištem kod doma za dnevni boravak starijih osoba u iznosu od 255.470,57 €

- izgradnja pješačko biciklističke staze po naseljima općine u iznosu od 25.000,00 €

- opremanje dječjih igrališta u iznosu od 7.000,00 €

-energetska obnova javnih objekata ( društveni domovi) u iznosu od 5.000,000 €

-izgradnja nerazvrstanih cesta – asfaltiranje u iznosu od 10.000,00 €

-detaljan plan uređenja poslovne zone Sveti Đurđ- Hrženica u iznosu od 5.000,00 €

- izgradnja (proširenje) javne rasvjete u iznosu od 15.000,00 €

- izrada projektne dokumentacije i građenje zgrade javne i društvene namjene ( dom za dnevni boravak starijih osoba sa smještajnim jedinicama) u iznosu od 800.000,00 €

- nabava namještaja i opreme za dom za dnevni boravak starijih osoba sa smještajnim jedinicama u iznosu od 200.000,00 €

- izgradnja ograde za dom za dnevni boravak starijih osoba sa smještajnim jedinicama u iznosu od 100.000,00 €

- izgradnja lifta u domu za dnevni boravak starijih osoba sa smještajnim jedinicama u iznosu od 50.000,00 €

- izgradnja solarne centrale javnih objekata u iznosu od 20.000,00 €

- dogradnja dječjeg vrtića „Suncokret Sveti Đurđ“ u iznosu od 170.000,00 €

**Ukupni rashodi i izdaci Proračuna raspoređeni su u dva razdjela:**

|  |  |
| --- | --- |
| **RAZDJEL / NAZIV** | **Planirano za 2025.** |
| RAZDJEL 001OPĆINSKO VIJEĆE  | 20.477,34 |
| RAZDJEL 002 OPĆINSKA UPRAVA -IZVRŠNA TIJELA | 3.592.885,82 |
| **UKUPNO IZDACI** | 3.613.363,16 |

Kapitalni projekti u Proračunu za 2025. godinu planirani su sukladno izvorima iz kojih se planiraju financirati (prihodi proračuna Općine, pomoći) zatim nastavak radova na započetim projektima, te na temelju potreba i utvrđenih prioriteta.

**UKUPNI RASHODI I IZDACI PRORAČUNA RASPOREĐENI PO PROGRAMIMA**

|  |  |
| --- | --- |
| **NAZIV PROGRAMA** | **PLANIRANO ZA 2025. GODINU**  |
| 1001 PROGRAM DJELATNOST OPĆINSKOG VIJEĆA | 20.477,34 |
| 2002 PROGRAM PRIPREMA, DONOŠENJE I PROVEDBA AKATA I MJERA IZ DJELOKRUGA IZVRŠNOG TIJELA | 577.000,00 |
| 2003 PROGRAM ODRŽAVANJE KOMUNALNE INFRASTRUKTURE | 133.000,00 |
| 2004 PROGRAM ZAŠTITA OKOLIŠA | 40.000,00 |
| 2005 PROGRAM PROSTORNO UREĐENJE I UNAPREĐENJE STANOVANJA | 120.000,00 |
| 2006 PROGRAM RAZVOJ POLJOPRIVREDE | 22.000,00 |
| 2007 PROGRAM IZGRADNJA OBJEKATA KOMUNALNE INFRASTRUKTURE | 1.616.470,57 |
| 2008 PROGRAM PROMICANJA KULTURE | 77.000,00 |
| 2009 PROGRAM RAZVOJ SPORTA I REKREACIJE | 55.000,00 |
| 2010 PROGRAM RELIGIJSKE JAVNE POTREBE | 7.000,00 |
| 2011 PROGRAM SOCIJALNA SKRB | 105.915,25 |
| 2012 PROGRAM ZAŠTITA OD POŽARA | 320.500,00 |
| P 3001 PREDŠKOLSKI ODGOJ -dječji vrtić „Suncokret Sveti Đurđ“ | 405.000,00 |
| P 3002 OSNOVNO ŠKOLSKO OBRAZOVANJE | 73.000,00 |
| P 3003 SREDNJO ŠKOLSKO OBRAZOVANJE | 17.000,00 |
| P 3004 VISOKO ŠKOLSKO OBRAZOVANJE | 23.000,00 |
| P 3005 SUFINANCIRANJE TROŠKOVA BORAVKA DJECE U DJEČJIM VRTIĆIMA IZVAN PODRUČJA OPĆINE SVETI ĐURĐ | 1.000,00 |
| **UKUPNO:** | **3.613.363,16** |

**II. PROJEKCIJE PRORAČUNA OPĆINE SVETI ĐURĐ ZA 2026. I 2027. GODINU**

Projekcijama su planirani ukupni prihodi i primici u iznosu od 22.501.000,00 €, te rashodi i izdaci za 2026. godinu u iznosu od 2.379.526,48 €.

Projekcijama su planirani ukupni prihodi i primici u iznosu od 2.556.500,00 €, te rashodi i izdaci za 2027. godinu u iznosu od 2.438.478,48 €.

KLASA: 400-08/24-02/6

URBROJ: 2186-21-02-24-3

Sveti Đurđ, 13.12.2024.